แอบปักหมุดร้านนี้มานาน ดูแผนที่ไปมา เอ้า!!!อยู่แถวตลาดสด (เก่า) ราชภัฎนี่เอง

ไปถึงร้านตอน 3 ทุ่ม ร้านดูมืดๆสักนิด และอาจมียุงมากวนใจหน่อยๆ เพราะใช้พื้นที่ข้างบ้านที่มีต้นไม้ข้างๆ มีคนนั่งกันหลายโต๊ะ แต่ละโต๊ะก็มีหม้อดินถ้วยใหญ่ๆ ดูน่าทานมากๆ

ร้านนี้ไม่มีเมนูสำเร็จให้เลือกนะ คือสั่งได้ตามชอบใจ สั่งเป็น step ตามนี้เลย

???????? เลือกปริมาณโจ๊ก ธรรมดา/พิเศษ

???????? เลือกโปรตีน (^^)  >> หมูสับ กุ้ง ตับ ไส้อ่อน ปลาหมึก

???????? เลือกไข่ >> ไข่เค็ม ไข่เยี่ยวม้า ไข่ลวก

???????? เลือกรสชาติที่ชอบ >> ธรรมดา/ต้มยำ

เราสั่งเป็นโจ๊กธรรมดาหมูสับ/กุ้ง ไข่เยี่ยวม้า (65-) โจ๊กเนื้อนุ่มมากๆและข้น รสหวานๆหน่อย ส่วนหมูสับ/กุ้ง จะถูกโปะมาบนโจ๊ก ไม่ได้ต้มมาในเนื้อเดียวกัน เลยดูแยกส่วนไปหน่อย ส่วนกุ้งสดดีคะ 

มาม่าต้มยำหมูสับไข่ลวก (40-) รสชาติต้มยำเข้มข้นดี แต่จะออกหวานหน่อยๆ 

ระหว่างนั่งกิน น้องผู้ช่วยในร้านสูบบุหรี่ เลยต้องรีบกินรีบหนีออกจากพื้นที่ T______T